# เหตุใดฉันจึงไม่มีสิทธิ์เข้ารับการตรวจคัดกรองมะเร็งปอดในขณะนี้

โปรแกรมตรวจคัดกรองมะเร็งปอดแห่งชาติจัดทำขึ้นเพื่อบุคคลที่มีอายุและประวัติการสูบบุหรี่ตรงตามเกณฑ์ด้านล่างและไม่มีอาการ โดยมีเป้าหมายเพื่อตรวจหามะเร็งปอดในระยะเริ่มแรก การวิจัยพบว่าการตรวจคัดกรองมีประโยชน์สูงสุดต่อผู้ที่

|  |
| --- |
| สัญลักษณ์ผู้สูงอายุ  **อายุระหว่าง 50 ถึง 70 ปี**  และ  สัญลักษณ์ปอด  **ไม่มีอาการหรือสัญญาณที่บ่งบอกว่าเป็นมะเร็งปอด** (เช่น ไอเรื้อรังโดยไม่ทราบสาเหตุ ไอเป็นเลือด หายใจไม่ทันโดยไม่ทราบสาเหตุ)  และ  สัญลักษณ์กล่องบุหรี่  **สูบบุหรี่หรือมีประวัติการสูบบุหรี่** (เลิกมาแล้วภายใน 10 ปี)  และ  สัญลักษณ์ปฏิทิน  **มีประวัติการสูบบุหรี่อย่างน้อย 30 แพ็ค-ปี** (เช่น สูบบุหรี่วันละซองเป็นเวลา 30 ปี หรือ สูบบุหรี่วันละ 2 ซองเป็นเวลา 15 ปี) |

## ฉันควรทำอย่างไรหากฉันไม่มีสิทธิ์แต่ยังมีข้อกังวล

1. **หากท่านยังอายุไม่ถึง 50 ปี ควรไปพบแพทย์เพื่อรับการตรวจสอบสิทธิ์เมื่อท่านอายุครบ 50 ปี หารือถึงทางเลือกอื่นกับแพทย์ของท่านในการดูแลสุขภาพปอดของท่านนอกโปรแกรม**
2. **หากท่านมีอายุเกิน 70 ปี ควรหารือถึงทางเลือกอื่นกับแพทย์ของท่านในการดูแลสุขภาพปอดของท่านนอกโปรแกรม**
3. **หากท่านมีอาการหรือสัญญาณดังกล่าว แสดงว่าการตรวจคัดกรองไม่เหมาะกับท่าน**

* **อาการไอใหม่หรืออาการไอที่เปลี่ยนไป**
* **ไอเป็นเลือด**
* **หายใจไม่ทันโดยไม่ทราบสาเหตุ**
* **เริ่มเหนื่อยมาก**
* **น้ำหนักลดแบบไม่มีสาเหตุ**
* **อาการเจ็บหน้าอกหรือปวดไหล่ที่ไม่หายสักที**

หากท่านมีอาการดังกล่าว โปรดพูดคุยกับแพทย์ของท่านทันที หากท่านมีอาการหรือสัญญาณใด ๆ แพทย์สามารถส่งท่านไปตรวจนอกโปรแกรมได้

1. **หากท่านไม่มีสิทธิ์เนื่องจากประวัติการสูบบุหรี่ของท่าน ท่านอาจมีสิทธิ์ในอนาคตได้ ไปพบแพทย์ของท่านเพื่อหารือเกี่ยวกับประวัติการสูบบุหรี่ของท่าน และตรวจสอบกับแพทย์เป็นประจำเพื่อดูว่าท่านมีสิทธิ์เข้าร่วมโปรแกรมหรือไม่**
2. **ท่านอาจมีสิทธิ์เข้าร่วมโปรแกรมแต่อาจไม่สามารถรับ low-dose CT scan (การตรวจเอกซเรย์คอมพิวเตอร์แบบใช้ปริมาณรังสีต่ำ) ได้ในขณะนี้เนื่องด้วยเหตุผลทางการแพทย์อื่น ๆ แพทย์ของท่านจะหารือถึงเหตุผลเหล่านี้กับท่าน**

## หากตอนนี้ท่านไม่มีสิทธิ์ ท่านอาจยังคงมีความเสี่ยงอยู่

หากท่านไม่มีสิทธิ์เข้าร่วมโปรแกรมในขณะนี้เนื่องจากอายุหรือประวัติการสูบบุหรี่ของท่าน ท่านอาจมีสิทธิ์ได้ในอนาคต ตรวจสอบกับแพทย์ของท่านเป็นประจำเพื่อดูว่าท่านมีสิทธิ์เข้ารับการตรวจคัดกรองมะเร็งปอดภายใต้โปรแกรมหรือไม่

ท่านยังอาจมีความเสี่ยงอยู่ ถึงแม้ว่าท่านจะไม่มีสิทธิ์เข้ารับการตรวจคัดกรองก็ตาม โปรดพูดคุยกับแพทย์ของท่านเกี่ยวกับความเสี่ยงของท่านและเพื่อรับความช่วยเหลือในการเลิกบุหรี่

## การเลิกบุหรี่และการไม่กลับไปสูบอีกจะช่วยให้สุขภาพของท่านดีขึ้นอย่างมาก

แม้ว่าท่านไม่จำเป็นต้องเลิกสูบบุหรี่เพื่อเข้าร่วมการตรวจคัดกรองมะเร็งปอด แต่ร่างกายของท่านจะเริ่มรู้สึกดีขึ้นได้อย่างรวดเร็วหลังจากเลิกสูบบุหรี่ ไม่มีคำว่าสายเกินไปที่จะเลิก การเลิกสูบบุหรี่เป็นสิ่งที่ดีที่สุดที่ท่านสามารถทำได้เพื่อส่งเสริมและปกป้องสุขภาพของท่าน แม้ว่าท่านจะไม่มีสิทธิ์เข้ารับการตรวจคัดกรองมะเร็งปอดก็ตาม การติดนิโคตินเป็นอาการทางคลินิกที่สามารถรักษาได้ [National Cessation Platform](https://www.quit.org.au/articles/national-cessation-platform-stakeholder-toolkit) (quit.org.au) และแอป **MyQuitBuddy** (<https://www.quit.org.au/articles/national-cessation-platform-stakeholder-toolkit>) สามารถช่วยให้ท่านเริ่มต้นได้

|  |  |
| --- | --- |
| รหัส QR เพื่อดูข้อมูลเพิ่มเติมเกี่ยวกับ National Lung Cancer Screening Program (โปรแกรมตรวจคัดกรองมะเร็งปอดแห่งชาติ)  สำหรับข้อมูลเพิ่มเติมเกี่ยวกับโปรแกรมตรวจคัดกรองมะเร็งปอดแห่งชาติ [www.health.gov.au/nlcsp](http://www.health.gov.au/nlcsp) | สำหรับความช่วยเหลือในการเลิกสูบบุหรี่ [**www.quit.org.au**](http://www.quit.org.au) |